Asina diz el canciu popular que nun falta nes escursiones, xunto colos bocatas y les cerveces. Y ye que paez qu’agora toos son «cubanitos». A lo llargo cuarenta abegosos años, los que duró l’aisllamientu al que los Estaos Xuníos sometieron a la islla caribeña, a tolos gobernantes españoles y europeos-yos paeció mui bien el duru bloquéu económicu, social y políticu que los «grandonos» norteamericanos, con presidentes republicanos o demócrates, ficieron a Cuba. Yera un país comunista, nun tenía democracia y, amás, taba a pocos quilómetros d’ellos. A ver si cundía l’exemplu y... Lo que nun dicíen yera qu’ellos -y el restu’l mundu- comerciaba y caltenía rellaciones, a nivel d’embaxador, con China y la URSS, que tamién yeren comunistes, y comerciaben con otros onde la la pallabra democracia nun-yos sonaba nin pol «forro», como Arabia Saudí o les dictadures latinoamericanes «amigues». Yá se sabe, el doble o triple raseru pa midir a unos y otros.
#000002
Too esto ye al marxe de la consideración que-yos podamos tener a los hermanos Castro. La mía, yá la dixi otres veces, ye que va munchu tiempu que tuvieron de dar un güelpe de timón al réxime y principiar, con toles precauciones que quixeren, un xiru claru a la democracia. Ye cierto que l’enemigu americanu fue mui poderosu y tuvo siempres conspirando pa derrocalos -Bahía Cochinos, el bloquéu, los atentaos escontra Castro...- pero tiempu hubo pa dar un pasu decidíu a un réxime más abiertu, como ficieron n’otros paises del so entornu (Arxentina, Chile, Uruguay...) Los Castro nun supieron, o nun pudieron facelo, y queden como un pequeñu anacronismu qu’agora, por fin, paez movese na direición corrreuta. Veremos. Total, qu’ente toos van facer bona aquella fábula na que’l vientu y el sol apostaron a ver quien yera más poderosu. El vientu namás consiguió que’l paisanín s’envolviere más na so capa, mentanto que’l sol, sacó unos rayinos a pasiar y, nel intre, el paisano quitó la capa poles bones. Obama ta pasando de ser el vientu, a ser el sol. Yo creo que, anque tarde, acierta.
#000005
En favor de los neños y neñes autistes
#000010